Habitato (ekologio)

eta|Somera (ruĝa) kaj vintra arealo de la Nigramantela mevo
Habitato (el la latina habitat, "li/ŝi/ĝi loĝas";  vivejo) estas ekologia aŭ vivmedia areo, kie vivas aparta besto- aŭ planto-specio. Ĝi estas la natura medio, en kiu organismo restadas aŭ la fizika medio, kiu influas al populacio kaj kiun tiu uzas.

En tiu ĉi kunteksto, uzi la terminon "populacio de specio" preferindas al tiu de "organismo", ĉar, kvankam eblas priskribi la habitaton de unu sola bruna urso, oni fakte neniam trovas apartan aŭ individuan urson, sed grupon da brunaj ursoj, kiu entenas reproduktiĝantan populacion kaj okupas certan biogeografian areon. Plie, tiu ĉi habitato povus diferenci de tiu de alia grupo aŭ populacio de brunaj ursoj vivante aliloke. Do estas nek la specio nek la individuo por kioj oni tipe uzu la terminon "habitato".

Alia difino de habitato estas : la loko - ankaŭ nomata ekologia spaco kie (populacio) de specio vivas. Oni komparu kun la adreso kie oni trovus tiun ĉi populacion de specio kiam oni serĉus ĝin.  Nys, Rudy J.V. 1987 : Ecologie-Theorie en Praktijk. Stichting Leefmilieu VZW, Antwerpen, ISBN 90-289-0763-7, 360 pp (p.89-90)  

Oni ne konfuzu la nociojn habitato kaj biotopo. Ekzemple : en la biotopo arbaro, la grundsurfaco estas la habitato de la onisko ; troglodito vivas en pluraj biotopoj kiel arbaro, duno, marĉo kaj urbĝardeno.

Mikrohabitato estas fizika situo kie vivas tre malgrandaj kreitaĵoj. Ekzemple : unu sola folio de arbo povas esti mikrohabitato de certa populacio de bestetoj. Nys, Rudy J.V. 1987 , (p.90)  Mikrovivmedio estas la apudaj ĉirkaŭaĵoj kaj aliaj fizikaj faktoroj de individua planto aŭ besto en ĝia habitato.

 Homa habitato 
Homa habitato estas la medio en kiu homaj estaĵoj vivas, laboras, ludas kaj moviĝas. Ĝi ne sole estas restadejo - domo - sed la sumo de ĉiuj faktoroj kiuj konstituas la tutan vivmedion, kiel urboj, landoj, kaj lernejoj.

 Referencoj 

 Literaturo 
 Clements, Frederic E., and Victor E. Shelford. 1939. Bio-ecology. John Wiley & Sons, New York. 425 pp. 

 Vidu ankaŭ 

 Arealo
 Biomo
 Biotopo
 Ekologia klasifiko de la tersupraĵoj
 Habito
 Planta komunumo

 Eksteraj ligiloj 

 Interactive Coastal Habitat Mural  from University of Deleware College of Marine and Earth Studies  


Kategorio:Biogeografio
Kategorio:Ekologio
Kategorio:Botanika terminaro
Kategorio:Zoologia terminaro